《避暑池上拟古》
宋代·谢翱

游子渺天末，晨光东南驰。
良时不易晤，胡为徒来兹。
丛柏结夏塔，轻蒲生夕颸。
空有齐纨扇，团团手中持。
持此欲永久，但感颜发衰。
爱尔云中鸟，浴彼道上池。
余羽委弱藻，飞去犹沦漪。
极目送不返，将以穷所思。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。